jkorsvik/nowiki_second_scrape_merged huggingface dataset:
Sunnan

Sunnan er et sted i Steinkjer kommune i Trøndelag. Stedet ligger ved Sundet, det 550 lange sundet mellom Snåsavatnet og Fossemvatnet. Sunnan hadde ca. 250 innbyggere i 2001, og færre enn 200 innbyggere etter 2003.
Sunnan stasjon var endestasjon for Nordlandsbanen (daværende Hell–Sunnanbanen) mellom 1905 og 1926. Stasjonen ble nedlagt i 1971. Sunnan ble valgt som endestasjon fordi det var uenighet om hvor traséen skulle gå videre til Grong.
Sundfossen kraftverk utnytter fallet på fire meter fra Snåsavatnet til Fossemvatnet.


== Referanser ==


== Eksterne lenker ==
Norsk Jernbaneklubbs stasjonsdatabase: Sunnan
Steinkjeravisa: Hell - Sunnan 100 år
Folkemusikkduo

Folkemusikkduo er en folkemusikkgruppe med to medlemmer. Ofte består den av en vokal utøver sammen med en musiker, men det kan også være andre sammensetninger. 


== Noen folkemusikkduoer ==
Bruvoll/Halvorsen
Harv
Clifton Reynes

Clifton Reynes er en landsby i det seremonielle grevskapet Buckinghamshire i England, omkring halvannen kilometer øst for Olney. Landsbyen utgjør et verdslig sogn i distriktet (borough) Milton Keynes, og har felles sogneråd med Newton Blossomville. I henhold til folketellingen i 2011 har landsbyen en befolkning på 178 innbyggere.


== Stedsnavnet ==
Navnets første ledd, Clifton, er av angelsaksisk opprinnelse og betyr «gård på klippe», en referanse til beliggenheten på en klippe over elven Great Ouse. Det andre leddet, Reynes, viser til slekten som den opprinnelige Lord of the Manor (godseieren) kom fra. I Domesday Book (1086) hadde det andre leddet enda ikke blitt tilføyd, og stedet nevnte som Cliftone. 


== Kirken ==
Sognekirken er viet til jomfru Maria, noe som er uvanlig for kirker i Buckinghamshire. Den har brystvern, til og med på gavlene. Tårnet antas å være normannisk, men toppen er antagelig noe senere, muligens fra 1300-tallet. De fleste av bygningene er fra 1200-, 1300- og 1400-tallet, og midtskipet er uvanlig høyt. Av særlig interesse er en døpefont fra 1300-tallet og middelaldermonumenter for familien Reynes. Disse inkluderer to par med avbildninger i tre; et par er av Ralph and Amabel de Reynes (ca. 1320–1330), mens det andre parter en noe eldre og ennå ikke identifisert.


== Referanser ==


== Eksterne lenker ==
(en) Clifton Reynes – kategori av bilder, video eller lyd på Commons
Engelskspråklige aviser i ikke-engelskspråklige land

Engelskspråklige aviser forstås i denne artikkelen som papiraviser som kommer ut på engelsk i land hvor engelsk ikke er nasjonalspråk. 
Det kan være mange grunner til at man gir ut en papiravis på engelsk i et land. En grunn kan være at man har en minoritet som bruker engelsk, men det kan også skyldes at man vil gi aktuell informasjon til turister og andre som besøker landet uten å kunne landets språk. Noen land har også engelskspråklige aviser fra den tiden de var kolonier under Storbritannia. 


== Noen engelskspråklige aviser ==


== India ==
The Times of India


== Israel ==
Jerusalem Post


== Libanon ==
Daily Star


== Nepal ==
Kantipur Daily
Kathmandu Post
Nepali Times


== Nord-Korea ==
The Pyongyang Times


== Norge ==
The North Post


== Sør-Korea ==
Korea Economic Daily
Korea JoongAng Daily
The Korea Herald
The Korea Times
The Seoul Times


== Ungarn ==
Budapest Sun
Cold Brayfield

Cold Brayfield er en landsby og verdslig sogn i distriktet Milton Keynes i Buckinghamshire i England. Den er lokalisert omkring 5 km øst for Olney, ved grensen til Bedfordshire. Steder i nærheten er Lavendon og Turvey (over broen på Bedfordshires side av elven Great Ouse). Landsbyen er langt fra folkerik, ved folketellingen i 2010 hadde den 75 innbyggere.Herregården i Brayfield tilhørte i eldre tid Blossomville-slekten fra Newton Blossomville. Sognekirken er dedikert jomfru Maria.


== Stedsnavnet ==
Elementene «bray/brain» og «field» er tolket som «åpent, høytliggende landskap». Første ledd «Cold» er antatt å referere til landsbyens kalde eller dystre lokalisering ved breddene av elven Great Ouse, men det er ingen nedtegnelser for dette.
Cold Brayfield er antagelig stedet som er omtalt som 'Bragenfelda' i et charter fra 967. Landsbyens navn er senere nedtegnet i chartere på 1100- og 1200-tallet som «Brauefeld», «Brawefeld» eller «Brauufeld», og ble til «Cold Brayfield» mot slutten av 1500-tallet.


== Referanser ==


== Eksterne lenker ==
(en) Cold Brayfield – kategori av bilder, video eller lyd på Commons 
«Cold Brayfield», A Vision of Britain through time
Balanseror

Balanseror er delen bak, ytterst på vingen på fly. Når balanseroret går opp, presses vingen nedover. Balanseroret er koblet til stikka og til balanseroret på den andre vingen. Når stikka skyves til høyre, går høyre vinge ned og venstre vinge opp. Flyet roterer rundt en akse langs flykroppen.
Når flyet svinger må balanseror, høyderor og sideror brukes koordinert slik at resultantkraften av tyngdekraft og sentrifugalkraft virker vinkelrett i forhold til flyets horisontalplan. Hvis disse rorene ikke brukes koordinert vil flykroppen skli sidelengs gjennom lufta og gi større luftmotstand. 
I sving er det mer løft på vingen i yttersving enn vingen i innersving. Da brukes balanserorene som motror for å motvirke at flyet roterer "inn i svingen".
Siden luften under vingene er litt tettere enn over vingen, kan balanseroret som beveges nedover få større luftmotstand enn balanseroret på andre vingen som beveges oppover. Flyet kan derfor svinge mot den siden der balanseroret beveges nedover. Denne svingeeffekten kalles balanserorenes sekundæreffekt. Den kan motvirkes ved samtidig bruk av sideroret. Skal flygeren vippe med vingene og fly rett fram, må siderorene brukes slik at svingeeffekten oppheves, noe som er en egen koordinasjonsøvelse.
Denne sekundæreffekten kan reduseres ved å plassere festet for staget på balanseroret i forhold til hengselene/opphenget for balanserorene, slik at utslaget nedover blir mindre enn utslaget oppover.


== Se også ==
Høyderor
Trimror
Sideror
Johan Wilhelm Zetterstedt

Johan Wilhelm Zetterstedt (født 20. mai 1785 Lärketorp i Mjölby socken i Östergötland i Sverige, død 23. desember 1874 i Lund, begravet på Klosterkirkegården i Lund) var en svensk naturforsker som arbeidet hovedsakelig med insekter, særlig gruppene tovinger og rettvinger. 
Han var gift med Hertha Lovisa Amalia Zetterstedt.


== Liv og virke ==


=== Universitetet i Lund ===
Johan Wilhelm Zetterstedt studerte ved Universitetet i Lund, hvor han var elev av Anders Jahan Retzius. Han ble utnevnt til professor i 1822.  
Fra 1828 til 1836 var han universitetssekretær. I 1836 etterfulgte Zetterstedt Carl Adolph Agardh som professor i botanikk og praktisk økonomi. Han ble professor emeritus i 1853. I 1868 ble han æresdoktor i medisin ved Lund. Blant hans studenter er Anders Gustaf Dahlbom.


=== Insektforsker ===
Zetterstedt var blant pionerene som entomolog i Norden og var den første som publiserte funn av insekter fra Norge. Han samlet en stor insektsamling med tovinger og rettvinger fra Skandinavia, Lappland og flere andre steder i verden. Denne samlingen befinner seg på Zoologisk museum ved Universitetet i Lund.
Hans arbeider Naturhistorisk resa genom Sveriges och Norriges lappmarker (to bind, 1822; belønnet med Lundbladska priset av Svenska Akademien) og Resa genom Umeå lappmarker etc. (1833) er uttrykk for hans naturvitenskapelige samlerinteresse, men brister i vitenskapelige kvaliteter og har innstrødde poetiske innslag. Sin yndlingsvitenskaps litteratur rettet han med blant annet Orthoptera Sueciæ (1821), Insecta lapponica (1840) og ytl slutt det store arbeide hvor han forvervet seg vitenskapelig rykte blant entomologene, Diptera Scandinaviæ (14 bind, 1842-60), som ble utgitt med statsanslag og gav haom Vetenskapsakademiets mindre Linnémedalje i gull. 
På gamle dager lot han trykke sin diktsamling Poetiska utflygter (1866).


== Litterært arbeid (i utvalg) ==
1821. Orthoptera Sueciae disposita et descripta. Lundae (Lund), 132 sider.
1822.  Resa genom Sweriges och Norriges Lappmarker, Förättad År 1821. Andra delen. Berlingska Boktrykkeriet, Lund. 231 sider.
1837. Conspectus familiarum, generum et specierum Dipterorum, in Fauna insectorum Lapponica descriptorum. Isis (Lorenz Oken's)
1838–1840. Insecta Lapponica. L. Voss, Lipsiae (Leipzig),1139 sider.
1842–1854. Diptera Scandinaviae disposita et descripta. Lundbergiana, Lundae (Lund),6 volum.
1855. Diptera Scandinaviae disposita et descripta. Tomus duodecimus seu supplementum tertium, continens addenda, corrigenda & emendanda tomis undecim prioribus. Officina Lundbergiana, Lundae (Lund)


== Referanser ==


== Kilder ==
Alexander Henry Haliday, Recent works on the Diptera of Northern Europe.  Supplementary Notie.  Zetterstedt, Diptera Scandinaviae.  TomXII 8 vo. Lundae 1855.  Stenhammar, Copromyzinae Scandinaviae 8 vo. Ppp. 184 Holmiae 1855. Nat. Hist. Rev.  (Proc) 3: 32, 33. Significant critical review of Zetterstedt's work on Diptera.


== Eksterne lenker ==
En kort biografi (svensk tekst)
Genesee County (Michigan)

Genesee County er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Lapeer County i øst, Shiawassee County i vest, Oakland County i sørøst, Livingston County i sørvest, Tuscola County i nordøst og mot Saginaw County i nordvest.
Genesee Countys totale areal er 1 682 km² hvorav 25 km² er vann. I 2000 hadde fylket 436 141 innbyggere og administrasjonssenteret ligger i byen Flint. 
Fylket ble grunnlagt i 1835 av land fra fylkene Lapeer, Saginaw og Shiawassee County. Det har fått sitt navn av nybyggere fra New York som oppkalte det etter fylket Genesee County i New York.


== Eksterne lenker ==
(en) Offisielt nettsted 
(en) Genesee County, Michigan – kategori av bilder, video eller lyd på Commons
London Town

London Town er det sjuende albumet av Wings og ble lansert i 1978. Innspillingen ble både langvarig og begivenhetsrik. To medlemmer forlot bandet og en baby ble født i løpet av innspillingen.
Etter suksessen med Wings at the Speed of Sound planla Paul McCartney å kopiere suksessen i 1977, men ting gikk ikke helt som planlagt. 
I februar 1977 begynte innspillingen i Abbey Road Studios og fortsatte til slutten av mars. Planene om en ny USA-turne måtte skrinlegges da Linda ble gravid med parets tredje barn. Wings dro til Jomfruøyene der de spilte inn flere nye låter om bord på et skip. I august samme år spilte de inn låten «Mull of Kintyre», som ble tidenes mest solgte single i Storbritannia. 
London Town ble klar for utgivelse i 1978 og møtte hovedsakelig gode kritikker og solgte bra. 


== Sporliste ==
Alle komposisjoner av Paul McCartney, dersom ikke annet er oppgitt.

«London Town» (Paul McCartney/Denny Laine) – 4:10
«Cafe on the Left Bank» – 3:25
«I'm Carrying» – 2:44
«Backwards Traveller» – 1:09
«Cuff Link» – 1:59
«Children Children» (Paul McCartney/Denny Laine) – 2:22
Vokal av Denny Laine
«Girlfriend» – 4:39
«I've Had Enough» – 3:02
«With a Little Luck» – 5:45
«Famous Groupies» – 3:36
«Deliver Your Children» (Paul McCartney/Denny Laine) – 4:17
Vokal av Denny Laine
«Name and Address» – 3:07
«Don't Let It Bring You Down» (Paul McCartney/Denny Laine) – 4:34
«Morse Moose and the Grey Goose» (Paul McCartney/Denny Laine) – 6:25


=== Bonusspor på CD-utgivelse fra 1993 ===
«Girls' School» – 4:38
«Mull of Kintyre» (Paul McCartney/Denny Laine) – 4:42


== Personell ==
Paul McCartney – vokal, bass, trommer, gitarer, fiolin, blokkfløyte, perkusjon, keyboard, flageolett
Denny Laine – gitar, bass, keyboard, blokkfløyte, flagolett, perkusjon, vokal
Linda McCartney – perkusjon, keyboard, vokal
Jimmy McCulloch – gitar, perkusjon
Joe English – trommer, vokal, perkusjon, munnspill


== Eksterne lenker ==
(en) London Town på Discogs 
(en) London Town på MusicBrainz
Lapeer County

Lapeer County er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot St. Clair County i øst, Genesee County i vest, Macomb County i sørøst, Oakland County i sørvest, Sanilac County i nordøst og mot Tuscola County i nordvest.
Lapeer Countys totale areal er 1 717 km²  hvorav 23 km² er vann. I 2000 hadde fylket 87 904 innbyggere og administrasjonssenteret ligger i byen Lapeer. 
Fylket ble opprettet i 1822 av land fra fylkene Oakland og St. Clair  County. Det har kanskje fått sitt navn etter en amerikanisering av det franske ordet le pierre (steinen) som sikter til flint. Fylket fikk fulle rettigheter 20. januar 1835.


== Referanser ==


== Eksterne lenker ==
(en) Offisielt nettsted 
(en) Lapeer County, Michigan – kategori av bilder, video eller lyd på Commons
Saginaw County

Saginaw County er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Shiawassee County i sør, Tuscola County i øst, Gratiot County i vest, Genesee County i sørøst, Clinton County i sørvest, Bay County i nordøst og mot Midland County i nordvest.
Saginaw Countys totale areal er 2 113 km² hvorav 18 km² er vann. I 2000 hadde fylket 210 039 innbyggere og administrasjonssenteret ligger i byen Saginaw. 
Fylket ble grunnlagt i 1822 av land fra Oakland County og det har sitt navn etter en indiansk ord. 


== Eksterne lenker ==
(en) Offisielt nettsted 
(en) Saginaw County, Michigan – kategori av bilder, video eller lyd på Commons
Gratiot County

Gratiot County er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Clinton County i sør, Saginaw County i øst, Montcalm County i vest, Shiawassee County i sørøst, Ionia County i sørvest, Midland County i nordøst og mot Isabella County i nordvest.
Gratiot Countys totale areal er 1 480 km²  hvorav 4 km² er vann. I 2000 hadde fylket 42 285 innbyggere og administrasjonssenteret ligger i byen Ithaca og fylkets største by er Alma. 
Fylket ble grunnlagt i 1855 og har fått sitt navn etter Charles Gratiot, en offiser som bygget Fort Gratiot. 


== Eksterne lenker ==
(en) Offisielt nettsted 
(en) Gratiot County, Michigan – kategori av bilder, video eller lyd på Commons
Montcalm County

Montcalm County er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Isabella County i nordøst, Gratiot County i øst, Ionia County i sør, Kent County i sørvest og mot Newaygo County i vest.
Montcalm Countys totale areal er 1 967 km² hvorav 34 km² er vann. I 2000 hadde fylket 61 266 innbyggere og administrasjonssenteret ligger i byen Stanton. 
Fylket ble grunnlagt i 1831 av land fra blant annet Mackinac County og det har fått sitt navn etter marki Louis-Joseph de Montcalm. 


== Eksterne lenker ==
(en) Offisielt nettsted 
(en) Montcalm County, Michigan – kategori av bilder, video eller lyd på Commons
Newaygo County

Newaygo County er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Lake County i nord, Mecosta County i øst, Montcalm County i øst, Kent County i sørøst, Muskegon County i sørvest og mot Oceana County i vest.
Newaygo Countys totale areal er 2 231 km² hvorav 49 km² er vann. I 2000 hadde fylket 47 874 innbyggere og administrasjonssenteret ligger i byen White Cloud. 
Fylket ble grunnlagt i 1840 av land fra fylkene Mackinac og Oceana County.
Det har fått sitt navn etter enten obijweindianernes høvding eller et indiansk ord som betyr mye vann. '


== Eksterne lenker ==
(en) Offisielt nettsted 
(en) Newaygo County, Michigan – kategori av bilder, video eller lyd på Commons
Mecosta County

Mecosta County er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Osceola County i nord, Isabella County i øst, Montcalm County i sør og mot Newaygo County i vest. Administrasjonssenteret ligger i byen Big Rapids. 
Fylket ble grunnlagt i 1840 av land fra fylkene Mackinanac og Oceana County og har fått sitt navn etter en indianerhøvding. 


== Eksterne lenker ==
(en) Offisielt nettsted 
(en) Mecosta County, Michigan – kategori av bilder, video eller lyd på Commons
Ionia County

Ionia County er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Montcalm County i nord, Clinton County i øst, Kent County i vest, Eaton County i sørøst, Barry County i sørvest og mot Gratiot County i nordøst.
Ionia Countys totale areal er 1 503 km² hvorav 18 km² er vann. I 2000 hadde fylket 64 518 innbyggere og administrasjonssenteret ligger i byen Ionia. 
Fylket ble grunnlagt i 1831 av land fra blant annet Mackinac County.
Det har fått sitt navn etter en gammel gresk region. 


== Eksterne lenker ==
(en) Offisielt nettsted 
(en) Ionia County, Michigan – kategori av bilder, video eller lyd på Commons
Clinton County (Michigan)

Clinton County er et fylke i den amerikanske delstaten Michigan. Det ligger i de sentrale delene på den sørlige halvøya (Lower Peninsula) og grenser mot Gratiot County i nord, Shiawassee County i øst, Ionia County i vest, Ingham County i sørøst, Eaton County i sørvest, Saginaw County i nordøst og mot Montcalm County i nordvest.
Clinton Countys totale areal er 1 480 km² hvorav 8 km² er vann. I 2000 hadde fylket 64 753 innbyggere og administrasjonssenteret ligger i byen St. Johns. 
Fylket ble grunnlagt i 1831 og har fått sitt navn etter guvernør DeWitt Clinton. 


== Eksterne lenker ==
(en) Offisielt nettsted 
(en) Clinton County, Michigan – kategori av bilder, video eller lyd på Commons
Eaton County

Eaton County er et fylke i den amerikanske delstaten Michigan. Det ligger i de sentrale delene på den sørlige halvøya (Lower Peninsula) og grenser mot Clinton County i nordøst, Ingham County i øst, Jackson County i sørøst, Calhoun County i sør, Barry County i vest og mot Ionia County i nordvest.
Eaton Countys totale areal er 1 493 km² hvorav 7 km² er vann. I 2000 hadde fylket 103 655 innbyggere og administrasjonssenteret ligger i byen Charlotte. 
Fylket ble grunnlagt i 1829 og har fått sitt navn etter John Eaton som var krigsminister under president Andrew Jackson. 


== Eksterne lenker ==
(en) Offisielt nettsted 
(en) Eaton County, Michigan – kategori av bilder, video eller lyd på Commons
Barry County (Michigan)

Barry County er et fylke i den amerikanske delstaten Michigan. Det ligger i de sentrale delene på den sørlige halvøya (Lower Peninsula) og grenser mot Ionia County i nordøst, Eaton County i øst, Calhoun County i sørøst, Kalamazoo County i sørvest, Allegan County i vest og mot Kent County i nordvest.
Barry Countys totale areal er 1 494 km² hvorav 54 km² er vann. I 2000 hadde fylket 56 755 innbyggere og administrasjonssenteret ligger i byen Hastings. 
Fylket ble grunnlagt i 1829 og har fått sitt navn etter postminister William Taylor Barry. 


== Eksterne lenker ==
(en) Offisielt nettsted 
(en) Barry County, Michigan – kategori av bilder, video eller lyd på Commons
Jennifer Coolidge

Jennifer Coolidge (født 28. august 1961 i Boston i Massachusetts) er en amerikansk skuespillerinne.
Coolidge er mest kjent for rollen som «Stifler's mom» i American Pie-filmene, selv om hun også har hatt en lang rekke biroller i andre filmer, inkludert som Hilary Duffs stemor i A Cinderella Story, manikyristen «Paulette» i Lovlig blond og som stemmen til «tante Fanny» i animasjonafilmen Robotene. Hun har hatt komedieroller i mockymentarene Best in Show og A Mighty Wind, begge regissert av Christopher Guest, samt at hun opptrådte i filmen Date Movie fra 2006, der hun parodierte Barbra Streisands opptreden i Svigers er aller verst.
Innen TV-skuespill er Coolidge mest kjent for sin stadig tilbakevendende gjesterolle som Joeys agent i TV-serien Joey. Hun hadde opprinnelig medvirket i en episode i siste sesong av Venner for livet, der hun spilte «Amanda», en taktløs og hemningsløs wannabe som Phoebe og Monica forsøker å bli kvitt. Hun har også opptrådt i According to Jim som Jims søster, samt i Seinfeld-episoden «The Masseuse».


== Filmografi ==


== Referanser ==


== Eksterne lenker ==
(en) Jennifer Coolidge på Internet Movie Database 
(sv) Jennifer Coolidge i Svensk Filmdatabas 
(da) Jennifer Coolidge på Filmdatabasen 
(da) Jennifer Coolidge på Scope 
(fr) Jennifer Coolidge på Allociné 
(en) Jennifer Coolidge på AllMovie 
(en) Jennifer Coolidge hos Rotten Tomatoes 
(en) Jennifer Coolidge hos The Movie Database 
(en) Jennifer Coolidge hos Internet Broadway Database
119 (tall)

119 (ett hundre og nitten) er det naturlige tallet som kommer etter 118 og kommer før 120.
119 er et oddetall.
119 er atomnummeret til ununennium.
119 er CXIX i romertall.
Ingham County

Ingham County er et fylke i den amerikanske delstaten Michigan. Det ligger i de sentrale delene på den sørlige halvøya (Lower Peninsula) og grenser mot Jackson County i sør, Livingston County i øst, Eaton County i vest, Washtenaw County i sørøst, Shiawassee County i nordøst og mot Clinton County i nordvest.
Ingham Countys totale areal er 1 453 km² hvorav 5 km² er vann. I 2000 hadde fylket 279 320 innbyggere og administrasjonssenteret ligger i byen Mason. Michigans hovedstad; Lansing ligger i fylket og er den eneste delstatshovedstad i landet som ikke også er sete for fylket.
Fylket ble grunnlagt i 1829 av land fra blant annet fylkene Shiawassee og Washtenaw County og har fått sitt navn etter Samuel D. Ingham som var finansminister under president Andrew Jackson.


== Eksterne lenker ==
(en) Offisielt nettsted 
(en) Ingham County, Michigan – kategori av bilder, video eller lyd på Commons
Shiawassee County

Shiawassee County er et fylke i den amerikanske delstaten Michigan. Det ligger i de sentrale delene på den sørlige halvøya (Lower Peninsula) og grenser mot Saginaw County i nord, Genesee County i øst, Clinton County i vest, Livingston County i sørøst, Ingham County i sørvest og mot Gratiot County i nordvest.
Shiawassee Countys totale areal er 1 400 km² hvorav 5 km² er vann. I 2000 hadde fylket 71 687 innbyggere og administrasjonssenteret ligger i byen Corunna.
Fylket ble grunnlagt i 1822 av land fra fylkene Oakland og St. Claire County og har fått sitt navn etter elven Shiawassee River.


== Eksterne lenker ==
(en) Offisielt nettsted 
(en) Shiawassee County, Michigan – kategori av bilder, video eller lyd på Commons
Papantzin

Papantzin var en aztekerprinsesse fra Texcoco, datterdatter av Nezahualpilli og svigersøsteren til Moctezuma II. 
Moctezumas allianspolitikk gikk ut på å gifte sine kvinnelige slektninger med allianspartnernes konger. Papantzin var enke da hun i 1509 plutselig ble dødelig syk og falt i koma. Texcocoanerne gravla henne i en krypt, men hun våknet til live igjen.
Hun kunne fortelle en visjon der et lysende vesen med "kryssede pinner" på pannen hadde ført henne til bredden av Atlanterhavet, der hun så flere store «flytende hus» (skip) komme opp av horisonten, med de samme svarte krysede pinnen på seg, og med «vinger» (seil) som lignet på lysvesenets panne. Prinsessen fikk vite at mennene på skipene kom fra et fjernt land og ville erobre aztekerne og bringe kunnskap om den ene sanne Gud. Da hun fortalte denne visjonen til Moctezuma, leste han imperiets undergang i den, og nektet å noen gang snakke med henne igjen.
Ti år senere erobret spanjolene Mexico, og Papantzin ble en av de første innfødte som konverterte til kristendom. Hun ble døpt i 1525 da de første fransiskanerbrødrene kristnet Texcoco.


== Referanser ==
Petsoe End

Petsoe End er en liten landsby eller grend (hamlet) i Buckinghamshire i England. Den tilhører det verdslige sognet Emberton i Milton Keynes. Opprinnelig var Petsoe en større landsby med et eget sogn, men i dag er det bare Petsoe End som gjenstår; navnet går dog igjen i to andre steder i nærheten, Petsoe Manor og Petsoe Lodge.
Sammenslåingen av kirkesognene Petsoe og Emberton skjedde i 1650. Landsbyen Ekeney, som nå er helt borte, ble innlemmet samtidig. Det er ingenting igjen av sognekirken i Petsoe, men det er fortsatt mulig å se spor etter den i landskapet. Det verdslige sognet Petsoe fortsatte å eksistere, men bortfalt etter at det ved folketellingen i 1981 hadde en befolkning på 0. De få menneskene som bodde i Petsoe End hadde da blitt registrert annensteds.


== Referanser ==


== Eksterne lenker ==
«Petsoe End, Milton Keynes», Ilivehere.co.uk, ulike former for statistikk